
  Avizul Directiei Juridic Contencios                                                                        
  Prin raport de avizare nr…………

RAPORT DE SPECIALITATE

la proiectul de hotărâre privind aprobarea Raportului privind rezultatele etichetării
cheltuielilor bugetare, detaliat pe capitole și surse de finanțare, la nivelul bugetului
local al municipiului Drobeta Turnu Severin pe anul 2026
În conformitate cu OUG nr. 75/2024 și Normele metodologice aprobate prin HG nr. 1074/2024, etichetarea cheltuielilor reprezintă procesul de atribuire a unui scor sau a unei categorii de impact climatic fiecărei linii bugetare de cheltuieli. Pentru anul 2026, am procedat la analiza detaliată a programelor de investiții și a cheltuielilor curente, utilizând sistemul de codificare prevăzut de legislația națională privind bugetarea verde.

Raportul anexat proiectului de hotărâre a fost structurat pentru a reflecta alocările bugetare din următoarele perspective:

· Pe capitole bugetare: S-au analizat capitolele cu impact major asupra mediului, precum, Cap. 51 AUTORITĂȚI  EXECUTIVE, Cap. 61 PROTECȚIE CIVILĂ, Cap. 65 ÎNVĂȚĂMÂNT, Cap. 67 CULTURĂ, RECREERE ȘI RELIGIE, Cap. 68 ASISTENTA SOCIALA, Cap. 70 LOCUINȚE, SERVICII ȘI DEZVOLTARE PUBLICĂ, Cap. 74 PROTECȚIA MEDIULUI și Cap. 84 TRANSPORTURI.
· Pe surse de finanțare: S-a făcut distincția între fondurile proprii (venituri proprii și cote defalcate), subvenții de la bugetul de stat, Credite interne și Fonduri Externe Nerambursabile (FEN), evidențiind gradul de conformitate verde pentru fiecare sursă.
·  Clasificarea rezultatelor (Etichetarea)

În urma procesului de evaluare internă, cheltuielile au fost încadrate astfel:

· Categoria VERDE (Favorabile): Investiții în eficiență energetică a clădirilor publice, extinderea spațiilor verzi, infrastructură pentru transport alternativ (piste biciclete) și managementul selectiv al deșeurilor.

· Categoria MIXTĂ: Proiecte care au componente atât ecologice, cât și tradiționale.

· Categoria NEUTRĂ/NEETICHETATĂ: Cheltuieli administrative de personal, asistență socială sau alte transferuri care nu au un impact direct cuantificabil asupra mediului.

Implementarea acestui sistem de etichetare pentru bugetul anului 2026 permite instituției noastre:

- Asigurarea unei raportări corecte către Ministerul Finanțelor;

- Identificarea oportunităților de reorientare a fondurilor către proiecte sustenabile;

- Îndeplinirea condiționalităților specifice pentru accesarea viitoarelor linii de finanțare nerambursabile.

Proiectul se întemeiază pe prevederile Art. 7 din Ordonanța de Urgență nr. 75/2024 privind reglementarea etichetării cheltuielilor bugetare și cheltuielilor fiscale pentru bugetarea verde, cu modificările și completările ulterioare, Art.14, art. 15, art. 4 alin. (3) și alin. (4), Anexa A și Anexa E din Normele Metodologice de punere în aplicare a prevederilor OUG nr. 75/2024 privind reglementarea etichetării cheltuielilor bugetare și cheltuielilor fiscale pentru bugetarea verde, aprobate prin HG nr. 1074/2024 cu modificările și completările ulterioare și ale Art. 41 și art. 46 din Legea nr. 273/2006 privind finanțele publice locale, cu modificările și completările ulterioare;, iar compentența de adoptare revine Consiliului local conform dispozițiilor art. 129 alin.(2) lit. b), alin.(4) lit.a), art.139 alin.(1) si alin. (3) lit.a) si ale art.196 alin.(1) lit. a), din OUG nr. 57/2019 privind Codul administrativ, cu modificările și completările ulterioare;


Având în vedere cele prezentate propunem spre aprobare  proiectul de hotărâre privind aprobarea Raportului privind rezultatele etichetării cheltuielilor bugetare, detaliat pe capitole și surse de finanțare, la nivelul bugetului local al municipiului Drobeta Turnu Severin pe anul 2026. 

